**NINGE ÎN DELIR**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ninge de ore în şir,

pădurea doarme albă, pustie,

nori plumburii vin dinspre nord,

vântul spulberă neaua prin vie.

Ninge de ore în şir,

steluţe de gheaţă pe frunte îmi curg,

sunt reci şi ninge în delir

în acest sălbatic şi iernatic amurg.

Ninge de ore în şir,

de la geam priveşti sfioasă, tăcută,

rătăcită de-un gând abitir,

mă săruţi din mers prefăcută.